कठना नदी
कठना नदी (Kathana river) भारत के उत्तर प्रदेश राज्य में बहने वाली एक छोटी नदी है। यह गोमती नदी की उपनदी है, जो स्वयं गंगा नदी की उपनदी है। यह शाहजहाँपुर ज़िले के खुटार नगर के समीप स्थित मोती झील में आरम्भ होती है और सीतापुर ज़िले के दधनामऊ ग्राम के समीप गोमती नदी में विलय हो जाती है। कठना नदी का मार्ग इसे शाखू के जंगल वाले क्षेत्रों से ले जाता है। अपने ऐतिहासिक एवं सामाजिक महत्व के साथ-साथ, वन्य जीवों के लिए यह नदी और इसका जल जीवन रेखा के सदृश है।